jooksime hommikul mu hea tuttavaga virtsu-kuivastu praamil kiluleivasabas kokku.  tema: "kuhu lähete?"  mina: "hiiumaale."  tema: "(väljapeetud paus) vale praami peal ei ole või?" :)  noh, me mõtlesime, et me läheme muhu ja saaremaa kaudu hiiumaale. aga... inimene jahib, jumal juhib (või mis see vanarahva ütlus oligi selle kohta, kui palju me ise asju kontrollime).  käisime muhus tiiru maalinnas ja eemu veskis ja läksime siis  liivale kalakohvikusse sööma. teenindus ja toit (praetud lest ja nurmenukutee) ja interjöör olid super, nagu ikka! ja riiuli peale oli kirjutatud, et kiiret ei ole kuhugi, nagunii kunagi kohale ei jõua... :)  sõitsime tasapisi triigi sadamasse ja siis selgus, et tuul on nii tugev, et praam sealt 13.30 välja ei lähe, next info kell 16.  nii et nüüd me oleme kuressaares sadhu kohvikus. teel siia lauldi meile kadi raadiost kõigepealt "ütle meri, mu meri, miks sa siia mind tõid? ütle meri, mu meri, kas ma  lahkuda võin..." ja kuressaarde sisse sõites "saaremaa valssi": "ei sellist küll maailmas kusagil leidu kui saaremaa heinamaal juunikuu ööl..."  moraal: universum teab ja otsustab ise, kus sul on jaanipäeval kõige parem olla :)  we are amused, sest hea seltskonnaga on igal pool parem kui kusagil mujal :)